കിണറ്റില് വീണ യുവതിക്ക് രക്ഷകരായി വിദ്യാര്ഥികള് ചങ്ങരംകുളം കിണറ്റില് കാല് വഴുതിവീണ യുവതിയെ ര ക്ഷിച്ച കുരുന്നുകള്ക്ക് അഭിനന്ദന പ്രവാഹം. ചങ്ങരംകുളം മാങ്കുളം സ്വദേശി കൈതവളപ്പില് കമറുദ്ദീന്റെ മകന് ആറാം ക്ലാസ് വിദ്യാര്ഥിയായ മുഹമ്മദ് ഇര്ഫാനും ഉങ്ങുതറക്കല് ഹമീദിന്റെ മകന് ഏഴാം ക്ലാസുകാരന് മുഹമ്മദ് ഹിശാമുമാണ് സമയോചിതമായ ഇടപെടലിലൂടെ ഒരു ജീവന് രക്ഷിച്ചത്. മുറ്റത്ത് കളിച്ചുകൊണ്ടിരുന്ന ഇരുവരും കരച്ചില് കേട്ട് ഓടിച്ചെന്നപ്പോഴാണ് കിണറ്റില് കാല്വഴുതി വീണ അയല്വാസിയായ യുവതിയെ കണ്ടത്. തുടര്ന്ന് വേഗത്തില് അടുത്തുണ്ടായിരുന്ന പശുവിനെ കെട്ടാന് ഉപയോഗിക്കുന്ന കയര് യുവതിക്ക് കിണറ്റിലേക്ക് ഇട്ട് നല്കുകയും ആഴമുള്ള കിണറ്റില് യുവതിക്ക് പിടിച്ച് നില്ക്കാന് സൗകര്യം ഒരുക്കി നല്കുകയും ചെയ്തു. പിന്നീട് മറ്റൊരു യുവതിയെ വിവരമറിയിക്കുകയും മൂന്ന് പേരും ചേര്ന്ന് കിണറ്റില് വീണ യുവതിയെ കരക്കെത്തിക്കുകയും ചെയ്തു. വിദ്യാര്ഥികളുടെ അവസരോചിതമായ ഇടപെടലിനെ തുടര്ന്നാണ് യുവതിയെ ജീവിതത്തിലേക്ക് തിരിച്ചുകൊണ്ടുവരാന് കഴിഞ്ഞത്. യുവതിയുടെ ജീവന് രക്ഷിച്ച വിദ്യാര്ഥികള്ക്ക് നിരവധി അഭിനന്ദനങ്ങളാണ് വന്നുകൊണ്ടിരിക്കുന്നത്. നിപ രോഗലക്ഷണത്തില് അയച്ച രണ്ട് സാമ്ബിളുകള്കൂടി നെഗറ്റീവ് കോണ്ഗ്രസിലെ ഗ്രൂപ്പ് നേതാക്കള്ക്കെതിരെ വീണ്ടും കെ മുരളീധരന് എന് പ്രശാന്തിനെതിരെ ജാമ്യമില്ലാ വകുപ്പ് പ്രകാരം കേസ് രാജ്യത്ത് 31,222 പേര്ക്ക് കൂടി കൊവിഡ് 290 മരണം പൂജപ്പുര ജയിലില് നിന്ന് കൊലക്കേസ് പ്രതി രക്ഷപ്പെട്ടു സംസ്ഥാനത്തെ നിര്ണായക കൊവിഡ് അവലോകന യോഗം ഇന്ന്